BEGRUNDELSE

1. BAGGRUND FOR FORSLAGET

(1) Den fælles fiskeripolitik (FFP) omfatter bl.a. autonome handelsforanstaltninger for fiskevarer og akvakulturprodukter i Den Europæiske Union. Da FFP for øjeblikket er under reform, bør de autonome handelsforanstaltninger for fiskevarer ligeledes revideres for at sikre en yderligere forenkling, fleksibilitet, gennemsigtighed og sammenhæng, som er i overensstemmelse med målene for FFP- reformen[1].

(2) EU's forsyning med visse fiskevarer kommer hovedsageligt fra import. EU har de seneste 15 år måttet importere flere fiskevarer for at dække dets hjemlige forbrug, og EU's selvforsyningsgrad af disse varer er faldet fra 57 % til 38 %. Hovedformålet med de autonome handelsforanstaltninger for fiskevarer og akvakulturprodukter er at gøre det muligt for fiskeforarbejdningsindustrien i EU at importere tredjelandes råvarer til videre forarbejdning med reduceret told eller toldfrit.

(3) Nærværende forordning henholdsvis afløser, sammenlægger og ændrer tre eksisterende autonome toldkontingentordninger og toldsuspensioner af fiskevarer, nemlig:

(4) Rådets forordning (EF) nr. 1062/2009 af 26. oktober 2009 om åbning og forvaltning af autonome fællesskabstoldkontingenter for visse fiskevarer for perioden 2010-2012 og ophævelse af forordning (EF) nr. 824/2007[2] for at sikre passende forsyningsvilkår for EU's fiskevareindustri.

(5) Artikel 28 og bilag VI i Rådets forordning (EF) nr. 104/2000 af 17. december 1999 om den fælles markedsordning for fiskerivarer og akvakulturprodukter[3], som omhandler en toldsuspensionsordning for visse fiskevarer (7 varer),

(6) Rådets forordning (EU) nr. 1344/2011 af 19. december 2011 om suspension af den fælles toldtarifs autonome toldsatser for visse landbrugs-, fiskeri- og industriprodukter og om ophævelse af forordning (EF) nr. 1255/96[4], som indeholder et mindre antal toldsuspensioner for fiskevarer (5 varer).

(7) De nuværende suspensioner ændres til kontingenter, der er af en tilstrækkelig størrelse til at sikre forudsigelighed for EU’s forarbejdningsvirksomheder.

2. RESULTAT AF HØRINGER AF INTERESSEREDE PARTER OG KONSEKVENSANALYSER

EU’s forarbejdningsvirksomheder og nogle medlemsstater har anmodet om, at de autonome handelsforanstaltninger for fiskevarer bibeholdes med henblik på at kunne garantere forsyningerne til EU's fiskeforarbejdningsindustri.

Høringer af producenter og forarbejdningsvirksomheder i EU fandt sted i perioden september 2011 - februar 2012 inden for rammerne af Den Rådgivende Komité for Fiskeri og Akvakultur.

Høringer af EU-medlemsstaterne fandt sted i perioden oktober 2011 - januar 2012 i det ved Rådets forordning (EF) nr. 104/2000 nedsatte udvalg.

De ensidige handelsrelaterede foranstaltninger for fiskevarer er for nylig blevet evalueret i forbindelse med konsekvensanalysen af den fælles markedsordning. Hvad angår toldsuspensionerne af fiskevarer i Rådets forordning (EU) nr. 1344/2011, vil den fremtidige ordning bestå i en omlægning af en eksisterende ordning, som revideres hvert halve år af Europa-Kommissionen i samråd med EU-medlemsstaterne i Gruppen vedrørende Tarifspørgsmål af Økonomisk Art, og i hvilken fiskevarer udgør en ubetydelig procentdel.

Under alle omstændigheder er den væsentligste virkning af den nuværende forordning indtægtstabet på EU-budgettet, som i stedet afløses af toldpræferencer og konkurrencedygtige råvarer for EU's fiskeforarbejdningsindustri. I gennemsnit udgør importen under de autonome toldkontingenter for fiskevarer ca. 4,5 % af EU's samlede import af fiskevarer og akvakulturprodukter, hvor importen under toldsuspensionerne af fiskevarer og akvakulturprodukter beløber sig til ca. 5,2 % af den samlede import af fiskevarer i EU. De autonome toldkontingenter og toldsuspensioner af fiskevarer og akvakulturprodukter udgør et indtægtstab for EU-budgettet på højst ca. 175 mio. EUR om året.

De autonome toldkontingenter og toldsuspensioner har imidlertid også haft en positiv effekt på konkurrenceevnen for EU's fiskeforarbejdningsindustri og har ligeledes medvirket til at bibeholde og skabe jobs og produktion i visse sektorer og lande i EU.

3. JURIDISKE ASPEKTER AF FORSLAGET

Retsgrundlag

Artikel 31 i traktaten om Den Europæiske Unions funktionsmåde.

Nærhedsprincippet

Toldsatserne i den fælles toldtarif falder under Unionens enekompetence. Nærhedsprincippet finder derfor ikke anvendelse i forbindelse med disse bestemmelser.

Proportionalitetsprincippet

Forslaget er i overensstemmelse med proportionalitetsprincippet af følgende årsag:

Toldunionen er en fælles politik og bør derfor gennemføres ved en rådsforordning.

4. VIRKNINGER FOR BUDGETTET

Jf. nedenstående finansieringsoversigt.

2012/0174 (NLE)

Forslag til

RÅDETS FORORDNING

om handelsrelaterede foranstaltninger til sikring af forsyningen af EU’s forarbejdningsvirksomheder med visse fiskevarer for perioden 2013-2015 og om ændring af forordningerne (EF) nr. 104/2000 og (EU) nr. 1344/2011 samt ophævelse af forordning (EF) nr. 1062/2009

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 31,

under henvisning til forslag fra Europa-Kommissionen[5], og

ud fra følgende betragtninger:

(1) Den fælles fiskeripolitik omfatter bl.a. autonome handelsforanstaltninger for fiskevarer og akvakulturprodukter i Unionen. Da den fælles fiskeripolitik for øjeblikket er under reform, bør de autonome handelsforanstaltninger for fiskevarer ligeledes revideres for at sikre en yderligere forenkling, gennemsigtighed og sammenhæng, som er i overensstemmelse med målene for reformen.

(2) Unionens forsyning med visse fiskevarer er i øjeblikket afhængig af import fra tredjelande. Unionen har de seneste 15 år måttet øge importen af fiskevarer for at dække sit forbrug, og Unionens selvforsyningsgrad af fiskevarer er i perioden faldet fra 57 % til 38 %. For at undgå at skade Unionens produktion af fiskevarer og samtidig sikre tilstrækkelige forsyninger til Unionens forarbejdningsindustri bør toldsatserne helt eller delvist suspenderes for et antal varer inden for toldkontingenter af passende størrelse. For at sikre, at producenterne i Unionen har de samme betingelser, bør der også tages højde for, hvor følsomme de enkelte fiskevarer på EU-markedet er.

(3) Rådets forordning (EF) nr. 1062/2009[6] fastsætter bestemmelser om åbning og forvaltning af autonome fællesskabstoldkontingenter for visse fiskevarer for perioden 2010-2012. For at kunne sikre de rette forsyningsvilkår for Unionens industri for perioden 2013-2015 bør denne forordning ophæves og afløses af en ny.

(4) Artikel 28 og bilag VI i Rådets forordning (EF) nr. 104/2000 af 17. december 1999 om den fælles markedsordning for fiskerivarer og akvakulturprodukter[7] suspenderer tolden for visse fiskevarer. Disse toldsuspensioner ophører senest, når det nye forslag til Europa-Parlamentets og Rådets forordning om den fælles markedsordning for fiskevarer og akvakulturprodukter[8] træder i kraft. For at sikre fortsatte forsyninger med visse fiskevarer i Unionen bør der fastsættes et antal autonome toldkontingenter, som helt eller delvist erstatter disse suspensioner. Artikel 28 og bilag VI i Rådets forordning (EF) nr. 104/2000 bør derfor udgå. De nye autonome toldkontingenter bør være af en tilstrækkelig størrelse for at kunne sikre en forudsigelig og kontinuerlig import.

(5) Rådets forordning (EU) nr. 1344/2011 af 19. december 2011 om suspension af den fælles toldtarifs autonome toldsatser for visse landbrugs-, fiskeri- og industriprodukter og om ophævelse af forordning (EF) nr. 1255/96[9] indeholder et mindre antal toldsuspensioner for fiskevarer. For at kunne skabe en øget sammenhæng og strømline Unionens system og procedurer vedrørende fiskevarepræferencer bør der etableres et antal autonome toldsatser til afløsning af disse suspensioner. Som følge heraf bør angivelserne vedrørende fiskevarer i bilag I til forordning (EF) nr. 1344/2011 udgå. De nye autonome toldkontingenter bør være af en tilstrækkelig størrelse for at kunne sikre en forudsigelig og kontinuerlig import.

(6) Det bør sikres, at alle Unionens importører har lige og kontinuerlig adgang til kontingenterne, og at de satser, der er fastsat for kontingenterne, anvendes uafbrudt ved enhver import af de pågældende varer til samtlige medlemsstater, indtil kontingenterne er opbrugt.

(7) For at sikre en effektiv fælles forvaltning af kontingenterne bør medlemsstaterne kunne trække de mængder på kontingentmængderne, der svarer til deres faktiske import. Da denne forvaltningsmetode kræver et snævert samarbejde mellem medlemsstaterne og Kommissionen, bør sidstnævnte kunne følge udnyttelsesgraden af de samlede kontingenter og holde medlemsstaterne underrettet herom.

(8) Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-kodeks[10] fastsætter en ordning for forvaltning af toldkontingenter med en kronologisk rækkefølge efter datoen for antagelsen af angivelserne til overgang til fri omsætning. De toldkontingenter, der åbnes ved nærværende forordning, bør forvaltes af Kommissionen og medlemsstaterne i overensstemmelse med nævnte ordning —

VEDTAGET DENNE FORORDNING:

Artikel 1

1. Ved indførsel af de varer, som er anført i bilaget, suspenderes toldsatserne til det niveau i de perioder og inden for de toldkontingenter, som er fastsat for de enkelte varer.

Artikel 2

De toldkontingenter, der er nævnt i artikel 1, forvaltes i overensstemmelse med artikel 308a, 308b og 308c, stk. 1, i forordning (EØF) nr. 2454/93.

Artikel 3

Kommissionen og medlemsstaternes toldmyndigheder arbejder tæt sammen for at sikre, at denne forordning anvendes og overvåges korrekt.

Artikel 4

1. Forordning (EF) nr. 1062/2009 ophæves.

2. I forordning (EF) nr. 104/2000 udgår artikel 28 og bilag VI.

3. I bilaget til forordning (EU) nr. 1344/2011 udgår fiskevarer med taric-koderne 0302 89 90 30, 0302 90 00 95, 0303 90 90 91, 0305 20 00 11, 0305 20 00 30, 1604 11 00 20, 1604 32 00 10, 1605 10 00 11 og 1605 10 00 19.

Artikel 5

Denne forordning træder i kraft på tyvendedagen efter offentliggørelsen i Den Europæiske Unions Tidende.

Den anvendes fra den 1. januar 2013 til den 31. december 2015.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den .

På Rådets vegne

Formand

BILAG

Løbenr. || KN-kode || Taric-underposition || Varebeskrivelse || Årlig kontingentmængde (tons) || Kontingent-toldsats || Kontingentperiode

09.2759 || ex 0302 51 10 ex 0302 51 90 ex 0302 59 10 ex 0303 63 10 ex 0303 63 30 ex 0303 63 90 ex 0303 69 10 || 20 10 10 10 10 10 10 || Torsk (Gadus morhua, Gadus ogac, Gadus macrocephalus) og fisk af arten Boreaogadus saida (polartorsk), undtagen lever, rogn og mælke deraf, fersk, kølet eller frosset, bestemt til forarbejdning (1) (2) || 60 000 || 0 % || 1.1.2013-31.12.2015

09.2765 || ex 0305 62 00 ex 0305 69 10 || 20 25 29 10 || Torsk (Gadus morhua, Gadus ogac, Gadus macrocephalus) og fisk af arten Boreogadus saida (polartorsk), saltet eller i saltlage, men ikke tørret eller røget, bestemt til forarbejdning (1)(2) || 2 600 || 0 % || 1.1.2013-31.12.2015

09.2776 || ex 0304 71 10 ex 0304 71 90 ex 0304 95 21 ex 0304 95 25 || 10 10 10 10 || Torsk (Gadus morhua, Gadus macrocephalus), filet og andet fiskekød, frosset, bestemt til forarbejdning (1) (2) || 23 000 || 0 % || 1.1.2013-31.12.2015

09.2761 || ex 0304 79 50 ex 0304 79 90 ex 0304 99 99 || 10 11 17 85 || Newzealandsk langhale (Macruronus-arter), filet og andet fiskekød, frosset, bestemt til forarbejdning (1)(2) || 20 000 || 0 % || 1.1.2013-31.12.2015

09.2794 || ex 0306 16 99 ex 0306 26 90 ex 1605 21 90 ex 1605 29 00 || 20 12 92 45 50 || Rejer af arten Pandalus borealis, også uden skal, ferske, kølede eller frosne, bestemt til forarbejdning, kogte og pillede, bestemt til forarbejdning (1) (2) (4) || 33 300 || 0 % || 1.1.2013-31.12.2015

09.2800 || ex 16052190 ex16052900 || 55 60 || Rejer af arten Pandalus jordani, kogte og pillede, bestemt til forarbejdning (1) (2) (4) || 5 000 || 0 % || 1.1.2013-31.12.2015

09.2802 || ex 03061792 ex 03062799 || 10 10 || Rejer af arten Penaeus Vannamei, også uden skal, ferske, kølede eller frosne, bestemt til forarbejdning (1) (2) || 20 000 || 0 % || 1.1.2013-31.12.2015

09.2760 || ex 0303 66 11 ex 0303 66 12 ex 0303 66 13 ex 0303 66 19 ex 0303 89 70 || 10 10 10 11 91 10 || Kulmule (Merluccius-arter, undtagen Merluccius merluccius, Urophycis-arter) og rosa kingklip (Genypterus blacodes), frosset, bestemt til forarbejdning (1) (2) || 12 000 || 0 % || 1.1.2013-31.12.2015

09.2774 || ex 0304 74 19 ex 0304 95 50 || 10 20 || Stillehavskulmule (Merluccius productus), filet og andet fiskekød, frosset, bestemt til forarbejdning (1) (2) || 12 000 || 0 % || 1.1.2013-31.12.2015

09.2770 || ex 0305 63 00 || 10 || Ansjos (Engraulis anchoita), saltet eller i saltlage, men ikke tørret eller røget, bestemt til forarbejdning (1)(2) || 1 500 || 0 % || 1.1.2013-31.12.2015

09.2788 || ex 0302 41 00 ex 0303 51 00 ex 0304 59 50 ex 0304 86 00 ex 0304 99 23 || 10 10 10 10 10 || Sild (Clupea harengus, Clupea pallasii), af vægt pr. stk. over 100 g, eller sildelapper af vægt pr. stk. over 80 g, undtagen lever, rogn og mælke deraf, bestemt til forarbejdning (1) (2) || 15 000 || 0 % || 1.10.2013-31.12.2013 1.10.2014-31.12.2014 1.10.2015-31.12.2015

09.2792 || ex 1604 12 99 || 31 41 || Sild, tilberedt med krydderier og/eller eddike, i saltlage, bestemt til forarbejdning (1) (2) || 10 000 || 6% || 1.1.2013-31.12.2015

09.2790 || ex 1604 14 16 || 20 30 40 95 || Filet (såkaldte "loins") af tunfisk og bugstribet bonit, bestemt til forarbejdning (1) (2) || 20 000 || 0 % || 1.1.2013-31.12.2015

09.2762 || ex 0306 11 90 ex 0306 21 90 || 10 10 || Languster (Palinurus-arter, Panulirus-arter, Jasus-arter), levende, kølet, frosset, bestemt til forarbejdning (1) (2) (3) || 200 || 6% || 1.1.2013-31.12.2015

09.2785 || ex 0307 49 59 ex 0307 99 11 || 10 10 || Krop (5) af tiarmet blæksprutte af Ommastrephes-arter (undtagen Ommastrephes sagittatus), Nototodarus-arter, Sepioteuthis-arter og Illex-arter, frosne, med skind og arme, bestemt til forarbejdning (1) (2) || 45 000 || 0 % || 1.1.2013-31.12.2015

09.2786 || ex 0307 49 59 ex 0307 99 11 || 20 20 || Tiarmet blæksprutte af Ommastrephes-arter (undtagen Ommastrephes sagittatus), Nototodarus-arter, Sepioteuthis-arter og Illex-arter, frosne, hele eller fangarme og arme, bestemt til forarbejdning (1) (2) || 2 000 || 0 % || 1.1.2013-31.12.2015

09.2777 || ex 0303 67 00 ex 0304 75 00 ex 0304 94 90 || 10 20 20 || Alaskasej (Theragra chalcogramma), filet og andet fiskekød, frosset, bestemt til forarbejdning (1) (2) || 260 000 || 0 % || 1.1.2013-31.12.2015

09.2772 || ex 0304 93 10 ex 0304 94 10 ex 0304 95 10 ex 0304 99 10 || 10 10 10 10 || Surimi, frosset, bestemt til forarbejdning (1) (2) || 40 000 || 0 % || 1.1.2013-31.12.2015

09.2746 || ex 0302 89 90 || 30 || Sydlig snapper (Lutjanus purpureus), fersk, kølet, bestemt til forarbejdning (1) (2) || 1 500 || 0 % || 1.1.2013-31.12.2015

09.2748 || ex 0302 90 00 ex 0303 90 90 ex 0305 20 00 || 95 91 11 || Rogn, fersk, kølet eller frosset, saltet eller i saltlage || 10 000 || 0 % || 1.1.2013-31.12.2015

09.2750 || ex 1604 32 00 || 10 || Rogn, vasket, befriet for den omgivende hinde, kun saltet eller i saltlage, bestemt til forarbejdning (1) || 5 000 || 0 % || 1.1.2013-31.12.2015

09.2764 || ex 1604 11 00 || 20 || Stillehavslaks (Oncorhynchus-arter), bestemt til industriel fremstilling af pasta og smørepålæg (1) || 1 200 || 0 % || 1.1.2013-31.12.2015

09.2784 || ex 1605 10 00 || 11 19 || Krabber af arterne "King" (Paralithodes camchaticus), "Hanasaki" (Paralithodes brevipes), "Kegani" (Erimacrus isenbecki), "Queen" og "Snow" (Chionoecetes-arter), "Red" (Geryon quinquedens), "Rough stone" (Neolithodes asperrimus), Lithodes santolla, "Mud" (Scylla serrata) og "Blue" (Portunus-arten), kun kogt i vand og afskallet, også frosset, i pakninger af nettovægt 2 kg og derover || 2 500 || 0 % || 1.1.2013-31.12.2015

(1) Dette toldkontingent er underlagt betingelserne i artikel 291-300 i forordning (EØF) nr. 2454/93.

(2) Kontingentet kan ikke omfatte ikke varer, der er bestemt til udelukkende at gennemgå en eller flere af følgende behandlinger:

rensning, afskæring af hoved og hale

opskæring (med undtagelse af opskæring i skiver, filetering, produktion af sildelapper, opskæring af frosne blokke eller opdeling af frosne interleaved-pakkede fileter)

stikprøveudtagning, sortering

mærkning

emballering

køling

frysning

dybfrysning

optøning

adskillelse.

Toldkontingentet kan ikke omfatte varer, som skal gennemgå behandling, der giver adgang til kontingentet, hvis denne foretages på detailsalgs- eller restaurationsniveau.

Toldkontingentet omfatter udelukkende fiskevarer, der er bestemt til konsum.

(3) Varer henhørende under KN-kode 0306 11 90 (Taric-underposition 10) og 0306 21 90 (Taric-underposition 10) kan, uanset fodnote 2, omfattes af kontingentet, hvis de gennemgår en eller begge af de følgende behandlinger: halvering af den frosne languster, varmebehandling af den frosne languster med henblik på fjernelse af indvolde.

(4) Varer henhørende under KN-kode 1605 21 90 (Taric-underposition 45 og 55) og 1605 29 00 (Taric-underposition 50 og 60) kan, uanset fodnote 2, omfattes af kontingentet, hvis de gennemgår følgende behandling: forarbejdning af rejerne i emballagegasser som defineret i bilag I til Europa-Parlamentets og Rådets forordning (EF) nr. 1333/2008 af 16. december 2008 om fødevaretilsætningsstoffer[11].

(5) Blækspruttens krop uden hoved og uden fangarme.

FINANSIERINSOVERSIGT TIL FORSLAG, SOM ALENE INDVIRKER PÅ BUDGETTETS INDTÆGTSSIDE

1. FORSLAGETS BETEGNELSE:

Forslag til Rådets forordning om handelsrelaterede foranstaltninger til sikring af forsyningen af EU’s forarbejdningsvirksomheder med visse fiskevarer for perioden 2013-2015

2. BUDGETPOSTER:

Kapitel og artikel: Afsnit 1, kapitel 12, artikel 120.

Budgetteret beløb for 2012: 19 171 200 000 EUR

3. FINANSIELLE VIRKNINGER

¨ Forslaget har ingen finansielle virkninger

x Forslaget har ingen finansielle virkninger for udgifterne, men har følgende finansielle virkninger for indtægterne:

(i mio. EUR, 1 decimal)

Budgetpost || Indtægter[12] || Året 2013 || Året 2014 || Året 2015

Artikel 120 || Virkninger for EU's egne indtægter || -170 på årsbasis || -175,5 på årsbasis || -180,7 på årsbasis

4. FORHOLDSREGLER MOD SVIG

Artikel 291-300 i Kommissionens forordning (EF) nr. 2454/93 om visse gennemførelsesbestemmelser til EF's toldkodeks lægges til grund ved kontrollen af visse af de i nævnte rådsforordning omhandlede produkters anvendelsesformål.

5. ANDRE BEMÆRKNINGER

Den væsentligste virkning af forordningen er indtægtstab for EU. På grundlag af de seneste komplette statistikker (2010) kan indtægtstabet som følge af denne forordning anslås til 170 mio. EUR for det første år i den treårige periode, der begynder i 2013. Vurderingen for 2013 og 2014 er baseret på tabet af indtægter for 2013, hvortil der er lagt 3 % inflation.

Indtægtstabene for 2013, 2014 og 2015 er nettobeløb, dvs. bruttobeløb med fradrag af opkrævningsomkostninger på 25 %.

Dette beløb er beregnet på grundlag af MFN-toldsatserne og fuldstændig udnyttelse af kontingenterne. Det repræsenterer derfor det maksimale indtægtstab, da EU indrømmer mere gunstige handelspræferencer til forskellige grupper af tredjelande (GSP, GSP+ og frihandelsaftaler), og da den gennemsnitlige udnyttelse af kontingenterne for de produkter, der er omfattet af kontingenter, er rundt regnet 75 %.

Det faktiske indtægtstab vil derfor nok være lavere (vurderet til ca. 47 mio. EUR), eftersom MFN-toldsatserne ikke gælder konstant. Det skønnes, at importen af fiskevarer til EU pålægges en gennemsnitlig told på mindre end 3 % af værdien sammenlignet med den gennemsnitlige MFN-toldsats for fiskevarer på 10,9 %.

|| || || || || || || ||

|| Forslag til fiskeimportkontingent 1.1.2013 - 31.12.2015 || || ||

|| ANSLÅET TEORETISK INDTÆGTSTAB (baseret på importoplysninger fra 2010) || || ||

|| || ||

|| || || || || || || ||

|| Forslag 2013 - 2015 (t) || || || || || || ||

Varebeskrivelse || MFN-told (%) || Kon-tingent-toldsats (%) || Import til EU-27 fra tredjelande i 2010 || Teoretisk ||

|| (eller anslået gennemsnit, når der gælder forskellige toldsatser) || || || || ||

|| || || || indtægtstab ||

|| || Mængde || Værdi || Enh. værdi || EUR ||

|| || || || (tons) || (000 EUR) || (EUR/ton) || ||

|| || || || || || || ||

Torsk (Gadus morhua, Gadus ogac, Gadus macrocephalus) og fisk af arten Boreaogadus saida (polartorsk), undtagen lever, rogn og mælke deraf, fersk, kølet eller frosset, bestemt til forarbejdning || 60 000 || 12 % || 0 % || 56 842 || 141 448 || 2 488 || 17 916.780 ||

Torsk (Gadus morhua, Gadus ogac, Gadus macrocephalus) og fisk af arten Boreogadus saida (polartorsk), saltet eller i saltlage, men ikke tørret eller røget, bestemt til forarbejdning || 2 600 || 13 % || 0 % || 3 371 || 12 456 || 3 695 || 1 248 926 ||

Torsk (Gadus morhua, Gadus macrocephalus), filet og andet fiskekød, frosset, bestemt til forarbejdning || 2 .000 || 7,5 % || 0 % || 20 000 || 74 116 || 3 706 || 6 392 505 ||

Newzealandsk langhale (Macruronus-arter), filet og andet fiskekød, frosset, bestemt til forarbejdning || 20 000 || 11,2% || 0 % || 30 963 || 48 350 || 1 562 || 3 497 852 ||

Rejer af arterne Pandalus borealis og Pandalus jordani, også uden skal, ferske, kølede eller frosne, også i hermetisk lukkede pakninger eller kogte, bestemt til forarbejdning || 38 300 || 20 % || 0 % || 20 627 || 110 586 || 5 361 || 41 066 988 ||

Rejer af arterne Penaeus Vannamei, også uden skal, ferske, kølede eller frosne, bestemt til forarbejdning, || 20 000 || 12 % || 0 % || 305 580 || 1 623 166 || 5 312 || 12 748 224 ||

Kulmule (Merluccius-arter, undtagen Merluccius merluccius, Urophycis-arter) og rosa kingklip (Genypterus blacodes), frosset, bestemt til forarbejdning || 12 000 || 15 % || 0 % || 9 837 || 21 408 || 2 176 || 3 917 292 ||

Kulmule (Merluccius productus), filet og andet fiskekød, frosset, bestemt til forarbejdning || 12 000 || 6,1 % || 0 % || 10 986 || 18 651 || 1 698 || 1 242 721 ||

Ansjos (Engraulis anchoita), saltet eller i saltlage, men ikke tørret eller røget, bestemt til forarbejdning || 1 500 || 10 % || 0 % || 2 137 || 3 920 || 1 834 || 275 152 ||

Sild (Clupea harengus, Clupea pallasii), af vægt pr. stk. over 100 g, eller sildelapper af vægt pr. stk. over 80 g, undtagen lever, rogn og mælke deraf, bestemt til forarbejdning || 1 000 || 15 % || 0 % || 14 770 || 8 955 || 606 || 1 364 167 ||

Sild, tilberedt med krydderier og/eller eddike, i saltlage, bestemt til forarbejdning || 10 000 || 20 % || 6 % || 16 452 || 20 181 || 1 227 || 1 717 323 ||

Filet (såkaldte "loins") af tunfisk og bugstribet bonit, bestemt til forarbejdning || 20 000 || 24 % || 0 % || 33 153 || 122 560 || 3 697 || 17 744 638 ||

Languster (Palinurus-arter, Panulirus-arter, Jasus-arter), levende, kølet, frosset, bestemt til forarbejdning || 200 || 12,5 % || 6 % || 189 || 2 899 || 15 339 || 199 402 ||

Krop af tiarmet blæksprutte af Ommastrephes-arter (undtagen Ommastrephes sagittatus), Nototodarus-arter, Sepioteuthis-arter og Illex-arter, frosne, med skin og arme, bestemt til forarbejdning || 45 000 || 8 % || 0 % || 27 935 || 80 184 || 2 870 || 10 333 360 ||

Tiarmet blæksprutte af Ommastrephes-arter (undtagen Ommastrephes sagittatus), Nototodarus-arter, Sepioteuthis-arter og Illex-arter, frosne, hele eller fangarme og arme, bestemt til forarbejdning || 2.000 || 8 % || 0 % || 1 589 || 2 061 || 1 297 || 207 527 ||

Alaskasej (Theragra chalcogramma), filet og andet fiskekød, frosset, bestemt til forarbejdning || 260 000 || 11,2 % || 0,0 % || 216 956 || 523 033 || 2 411 || 70 201 889 ||

Surimi, frosset, bestemt til forarbejdning || 40 000 || 14,2 % || 0 % || 37 724 || 77 191 || 2 046 || 11 622 439 ||

Sydlig snapper (Lutjanus purpureus), fersk, kølet, bestemt til forarbejdning || 1 500 || 15 % || 0 % || 1 466 || 3 297 || 2 249 || 506 020 ||

Rogn, fersk, kølet eller frosset, saltet eller i saltlage || 10 000 || 10,5 % || 0 % || 9 076 || 43 795 || 4 825 || 5 066 632 ||

Rogn, vasket, befriet for den omgivende hinde, kun saltet eller i saltlage, bestemt til forarbejdning || 5 000 || 20 % || 0 % || 3 049 || 55 335 || 18 149 || 18 148 573 ||

Stillehavslaks (Oncorhynchus-arter), bestemt til industriel fremstilling af pasta og smørepålæg || 1 200 || 5,5 % || 0 % || 876 || 4 092 || 4 671 || 308 301 ||

Krabber af arterne "King" (Paralithodes camchaticus), "Hanasaki" (Paralithodes brevipes), "Kegani" (Erimacrus isenbecki), "Queen" og "Snow" (Chionoecetes-arter), "Red" (Geryon quinquedens), "Rough stone" (Neolithodes asperrimus), Lithodes santolla, "Mud" (Scylla serrata) og "Blue" (Portunus-arten), kun kogt i vand og afskallet, også frosset, i pakninger af nettovægt 2 kg og derover || 2 500 || 8 % || 0 % || 1 979 || 14 716 || 7 436 || 1 487 216 ||

SAMLET SUM || i.r. || i.r. || i.r. || i.r. || i.r. || i.r. || 227 213 927 ||

[1] For mere information om FFP-reformen, bl.a. Kommissionens forslag og konsekvensanalyser, se: http://ec.europa.eu/fisheries/reform/index_da.htm

[2] EUT L 291 af 7.11.2009, s. 8.

[3] EUT L 17 af 21.1.2000, s. 22.

[4] EUT L 349 af 31.12.2011, s. 1.

[5] EUT …

[6] EUT L 291 af 7.11.2009, s. 8.

[7] EUT L 17 af 21.1.2000, s. 22.

[8] COM(2011) 0416 final.

[9] EUT L 349 af 31.12.2011, s. 1.

[10] EUT L 253 af 11.10.93, s. 1.

[11] EUT L 354 af 31.12.2008, s. 16.

[12] Hvad angår EU's traditionelle egne indtægter (landbrugsafgifter, sukkerafgifter og told), skal der være tale om nettobeløb, dvs. bruttobeløb med fradrag af opkrævningsomkostninger på 25 %.